Берцинаб къокъадул дир вацал - яцал,

Къабуллъайги нужор т1олго г1ибадат,

Авараг вохараб, Аллагь разияб,

Г1амалал гьаризе кьеги чорхой жан

🤲

Жужах1алъул агьлу дагьлъизабейги,

Жах1да-х1усуд чорхолъ т1ибит1угейги,

Т1агьаяс т1ад лъурал т1олго амраби,

Х1узуралда кквезе къуват ц1ик1к1айги.

🤲

Гъибат-мац1аздаса, мунагьаздаса,

Ц1одораб калима цебе лъугьайги,

Лъик1аб щинаб босе, кири гьабизе,

Кант1изе Аллагьас рак1ал т1амейги.

🤲

Т1аде ургъел бач1ун нуж гъугълъугейги,

Унти-г1азабалде чурхдул ккогейги,

Чияр ц1обалде ккун мискинлъугеги,

Чияр г1акълуде щун рукъ хут1угеги.

🤲

Хириял льималаз рази гьарейги,

Эбел-инсул рохел нужго лъугьайги,

Льик1аб дуг1аялъе ккурал кверазе,

Аллагьас кидаго рах1мат рещт1айги.🤲